Fogadás beállításai Evolution Exchange fiókokhoz.
Andre Klapper
ak-47@gmx.net
Novell, Inc

Creative Commons Share Alike 3.0

# Evolution Exchange fogadási beállításai

# Levelek fogadása

A Levelek fogadása oldalon (Szerkesztés Beállítások Postafiókok Szerkesztés Levelek fogadása):

Írja be a kiszolgálón használt felhasználónevét.

Adja meg a kiszolgáló OWA URL-címét.

Döntse el, hogy a postafiók neve eltér-e a felhasználónévtől. Ha igen, akkor adja meg a postafiók nevét.

Ha céges környezetben van, akkor a rendszergazdától kaphat további információkat.

Válassza ki a hitelesítés típusát a Hitelesítés listából, vagy nyomja meg a Támogatott típusok lekérdezése gombot, és az Evolution meghatározza a támogatott hitelesítési mechanizmusokat. Egyes kiszolgálók nem teszik közzé az általuk támogatott hitelesítési mechanizmusokat, így a gomb megnyomása nem garantálja, hogy az elérhető mechanizmusok ténylegesen működni fognak.

Nyomja meg a Hitelesítés gombot, és adja meg jelszavát.

# Fogadás beállításai

A Fogadás beállításai oldalon (Szerkesztés Beállítások Postafiókok Szerkesztés Fogadás beállításai):

Ha azt szeretné, hogy az Evolution automatikusan keresse az új üzeneteket, akkor jelölje be az Új levelek automatikus lekérdezése ... percenként négyzetet, és adja meg a gyakoriságot percben.

Megadhatja azt is, hogy az Evolution minden mappában keressen-e új leveleket.

A Globális címlista/Active Directory szakaszban adja meg a globális katalóguskiszolgáló nevét. A globális katalóguskiszolgáló tárolja a felhasználók információit.

Döntse el, hogy szeretné-e korlátozni a Globális címlista (GAL) válaszok számát, mivel ez növelheti a sebességet. A GAL tartalmazza az összes e-mail cím listáját.

Meg kell adnia a hitelesítés típusát is, valamint hogy a GAL névjegycsoportjait az Evolution címjegyzék névjegylistákként jelenítse-e meg.

Ha erre az oldalra az első alkalommal futó varázsló súgóoldaláról jutott, akkor kattintson ide a következő lépéshez.