A két Kuka mappa problémájának megoldása.
April Gonzales
loonycookie@gmail.com

Creative Commons Share Alike 3.0

# Két Kuka mappa ugyanahhoz a fiókhoz

Lehetséges, hogy egy másik Kuka mappát is létrehozott a törölt üzenetek tárolására. Ez akkor fordulhat elő, ha az Evolution mellett másik e-mail klienst is használ.

Az Evolution Kuka mappája egy keresőmappa. Valójában nem létezik, hanem csak megjeleníti az összes olyan üzenetet, amely az adott fiók bármely mappájában törlésre van megjelölve.

A két Kuka mappát egyszerűen megkülönböztetheti az ikonjaik alapján. Az Evolution Kuka mappája speciális ikonnal rendelkezik, míg a másik fizikailag létező Kuka mappa ikonja a többi mappáéval azonos.

Ne feledje, hogy a Levélszemét mappa is keresőmappa, és szintén kétszer jelenhet meg.