Mi a teendő, ha ezt a hibaüzenetet látja?
April Gonzales
loonycookie@gmail.com

Creative Commons Share Alike 3.0

# „Az e-mail protokollhoz nincs elérhető szolgáltató” hibaüzenet

Ez a hibaüzenet több okból is megjelenhet:

A használt szűrők nem illeszkednek a fiókhoz, amelyhez társítva vannak.

Ez akkor történik, amikor a filters.xml fájlt átmásolva az Evolution új gépre frissen telepített példányával használja.

A fiókoknak egyedi azonosítószámuk van, és a szűrők közvetlenül ezekre hivatkoznak. A filters.xml fájl egyszerű másolása verzióeltérést okoz az Evolutionnel, és ez befolyásolja a szűrőszabályokat.

A fiókbeállítások lehet, hogy nem lettek megfelelően átmásolva.

A fiókbeállítások módosultak.

A probléma javításához szerkessze az e-mail szűrőket, és válassza ki a mappát minden másolás/áthelyezés szűrőhöz. Ehhez:

Válassza a Szerkesztés Üzenetszűrők menüpontot.

Válassza ki a másolás/áthelyezés szűrőt, és nyomja meg a Szerkesztés gombot.

Nézze meg az adott szűrőhöz társított mappák listáját. Kattintson a szűrőhöz rendelt mappák módosítására szolgáló gombra. Állítsa be újra a mappákat.

A gyakorlott felhasználókat érdekelheti ez az angol nyelvű cikk: How to keep the Evolution filters in sync on multiple machines by Thomas Vander Stichele