Üzenetek keresése.
Max Vorobuov
vmax0770@gmail.com
Andre Klapper
ak-47@gmx.net
Novell, Inc

Creative Commons Share Alike 3.0

# Levelek keresése

# Keresés egyetlen üzenetben

A megjelenített üzenetben való kereséshez válassza a Szerkesztés Keresés üzenetben menüpontot.

# Keresés minden üzenetben

## Gyors keresés

A levélnézetben feltételek megadásával gyorsan megkereshet egyes leveleket.

A legördülő lista kibontásához kattintson a keresés ikonra.

Válassza ki a keresési feltételt a listából.

Válassza ki a hatókört a szövegmező melletti legördülő listából.

A Jelenlegi fiók hatókörben a „fiók” kifejezés a levélmappalista felsőszintű csomópontjaira vonatkozik, mint például „Ezen a számítógépen” és a távoli postafiókok.

Adja meg a keresendő szöveget, és nyomja meg az Enter billentyűt.

Az Evolution megjeleníti a találatokat.

Ha közvetlenül a negyedik lépéssel kezdi, akkor keresés a levél tárgyában és címeiben kerül végrehajtásra, és a hatókör a „Jelenlegi mappa” lesz.

Ha gyakran keres olyan levelekben, amelyek nem ugyanabban a mappában vannak, akkor hasznos lehet egy keresőmappát létrehozni; további részletekért lásd a Keresőmappák használata szakaszt.

Ha több keresési feltételt szeretne beállítani, akkor használja a Speciális keresést (lásd alább).

## Speciális keresés:

Az ablak megnyitásához válassza a Keresés Speciális keresés menüpontot.

Kattintson a Feltétel hozzáadása gombra tetszőleges számú feltétel hozzáadásához.

Válassza ki a feltételt a legördülő listából, és írja be a keresőkifejezést a mezőbe.

Nyomja meg az OK gombot a találatok megjelenítéséhez.

## A találatok listájának törlése

A keresés nézet törléséhez és az alapértelmezett nézethez való visszatéréshez kattintson a keresés mezőben lévő Törlés ikonra, vagy válassza a Keresés Törlés menüpontot. Ezen kívül a Shift Ctrl Q kombináció megnyomásával is törölheti a keresést.

## Mentett keresések

Ha gyakran keresi ugyanazt a kifejezést, akkor hasznos lehet, ha nem kell mindig begépelnie azt. Ebben az esetben használja a mentett kereséseket.

A keresési eredmények mentéséhez nyomja meg a Keresés ablakban a Mentés gombot az OK helyett, vagy ha a találatok már megjelentek, akkor a Keresés Keresés mentése menüpontot. Ezután a keresés közvetlenül elérhető lesz a Keresés menüből.

## Mentett keresés szerkesztése

Válassza a Keresés Mentett keresések szerkesztése menüpontot az ablak megnyitásához.

Nyomja meg a Szerkesztés gombot a Szabály szerkesztése ablak megnyitásához.

Szerkessze a címet vagy a keresési feltételeket az ablakban.

Kattintson az OK gombra.