Az IMAP használatakor letöltendő levélfejlécek megadása.
Andre Klapper
ak-47@gmx.net
Novell, Inc

Creative Commons Share Alike 3.0

# IMAP fejlécek

Az IMAP fejlécek lap csak akkor jelenik meg a Fiókszerkesztőben, ha a Szerkesztés Bővítmények IMAP szolgáltatások engedélyezve van.

Az Evolution lehetővé teszi IMAP fiókokhoz a letöltendő fejlécek kiválasztását, így a letöltési idő csökkentését és a levelek tetszőleges szűrését vagy áthelyezését. Az IMAP levélfejléc-beállítások a következők:

Minden fejléc letöltése:

Minden elérhető IMAP-levélfejléc letöltésre kerül az összes üzenethez.

Alapvető fejlécek (leggyorsabb):

Ez a dátum, feladó, címzett, másolat, tárgy, beállítások, In-Reply-To, Message-ID, Mime-Version és Content-Type fejléceket tartalmazza. Ha csak le szeretné tölteni és meg szeretné jeleníteni a leveleket a levelezőlistákra való szűrés nélkül, akkor válassza ezt a beállítást. Ez az Evolutiont gyorsabbá teszi, és általában javasolt.

Alapvető és levelezőlista fejlécek (alapértelmezett):

Ezt a beállítást akkor engedélyezze, ha levelezőlista-fejléceken (mint például a listaazonosító) alapuló szűrői vannak, így az alapvető fejléceken túl a levelezőlistákra vonatkozók is letöltésre kerülnek. A levelezőlista-fejlécek olyan információkat tartalmaznak, mint a levelezőlista-azonosító, a levelezőlista tulajdonosa stb, amelyekre építve levelezőlista-szűrőket hozhat létre.

Ez az Evolution alapértelmezett fejlécbeállítása. Ha ezt választja, akkor az Evolution a fejlécek alapszintű halmazát tölti le (a fent leírtak szerint), és a kliensoldali levelezőlista-alapú szűréshez szükséges fejlécek halmazával együtt. Ha nem használ szűrőket az Evolutionben, akkor az Alapvető fejlécek beállítás használatát javasoljuk.

Az IMAP levélfejlécek beállításához:

Válassza a Szerkesztés Beállítások Postafiókok lehetőséget.

Válassza ki az IMAP fiókot.

Nyomja meg a Szerkesztés gombot.

Válassza az IMAP fejlécek lapot.

Elhagyható: ha szeretne extra letöltendő fejléceket megadni, akkor ezt az Egyéni fejlécek szakaszban megteheti.

Az IMAP fejlécek megadásának lehetősége csak az IMAP fiókok esetén érhető el, IMAP+ fiókok esetén nem.