Az Evolution visszaállítása online módba.
Brian Grohe
grohe43@gmail.com
Patrick O'Callaghan

Creative Commons Share Alike 3.0

# Miért van az Evolution kapcsolat nélküli módban amikor van internetkapcsolat?

Lehet, hogy az Evolutiont a --offline parancssori kapcsolóval indította.

Ha nem ezt tette, és az Evolution normális működése során hirtelen nem csatlakozik, akkor lehet, hogy véletlenül rákattintott a bal alsó sarokban lévő ikonra. A hálózathoz csatlakozva ez az ikon csatlakoztatott dugaljakhoz hasonlít. Ha a dugaljak nincsenek összekapcsolva, akkor nincs kapcsolat (és a Küldés / Fogadás gomb is ki van szürkítve). Kattintson az ikonra az állapotának megváltoztatásához.

Ha a probléma továbbra is fennáll, és biztosan nem kattintott az ikonra, de más alkalmazásokból eléri a hálózatot, akkor lehet, hogy a Hálózatkezelő van rosszul beállítva. Sok Linux disztribúció a Hálózatkezelőt használja a kapcsolatok kezelésére, és ha telepítve van, akkor az Evolution ennek segítségével állapítja meg, hogy van-e kapcsolat. Azonban lehetséges, hogy a Hálózatkezelő telepítve van, de nincs megfelelően beállítva, így a hálózati kapcsolat működni fog, de az Evolution ezt nem fogja felismerni (és esetleg más GNOME-alapú alkalmazások sem). A megoldás a Hálózatkezelő megfelelő beállítása; ami általában egyszerű, de bemutatása kívül esik ezen dokumentum keretein. További információkért nézze meg az asztali környezet súgóját, vagy keresse fel a disztribúciója támogatási fórumait vagy levelezőlistáit.