Μια εισαγωγή στο Evolution.
Brian Grohe
grohe43@gmail.com
Andre Klapper
ak-47@gmx.net

Creative Commons Share Alike 3.0

Δημήτρης Σπίγγος
dmtrs32@gmail.com 2012

# Ξεκινώντας

Το Evolution είναι ένας σταθερός και πολύπλευρος διαχειριστής προσωπικών πληροφοριών για το έργο GNOME. Το Evolution επιτρέπει τη διατήρηση του ημερολογίου σας, αλληλογραφίας, βιβλίου διευθύνσεων και εργασιών σε μια θέση. Το Evolution έχει τη δυνατότητα να φιλτράρει ανεπιθύμητη/οχληρή αλληλογραφία, να προσθέσει τα αγαπημένα σας ημερολόγια ιστού και να κρατήσει τις πληροφορίες σας ασφαλείς και σίγουρες.

Από προεπιλογή το Evolution ανοίγει την προβολή πελάτη αλληλογραφίας. Εκεί μπορείτε να δείτε όλη την αλληλογραφία σας. Μπορείτε να αλλάξετε σε άλλες όψεις της εφαρμογής πηγαίνοντας στο τέλος του αριστερού πλαισίου στο παράθυρο (τον αποκαλούμενο "εναλλάκτη") και να επιλέξετε την επιθυμητή προβολή. πατήστε εδώ για περισσότερες πληροφορίες στα στοιχεία του παραθύρου.